PATVIRTINTA

Visagino ,,Gerosios vilties“

progimnazijos direktoriaus

2017-08-30 įsakymu Nr. V-86

**VISAGINO ,,GEROSIOS VILTIES“ PROGIMNAZIJOS PATYČIŲ PREVENCIJOS IR**

**INTERVENCIJOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Visagino ,,Gerosios vilties“progimnazijos patyčių prevencijos ir intervencijos

vykdymo tvarkos aprašo (toliau – tvarkos aprašas) paskirtis – padėti progimnazijoje užtikrinti

sveiką, saugią, užkertančią kelią smurto, patyčių apraiškoms aplinką, kuri yra psichologiškai,

dvasiškai ir fiziškai saugi visiems bendruomenės nariams.

2. Tvarkos aprašas parengtas vadovaujantis Jungtinių tautų vaiko teisių konvencija,

Lietuvos Respublikos švietimo įstatymu, Lietuvos Respublikos vaiko minimalios ir vidutinės

priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos

Respublikos apsaugos nuo smurto artimoje aplinkoje įstatymu, Lietuvos Respublikos nepilnamečių

apsaugos nuo neigiamo viešosios informacijos poveikio įstatymu, Lietuvos Respublikos

visuomenės informavimo įstatymu, kitais įstatymų įgyvendinamaisiais teisės aktais.

3. Tvarkos aprašas nustato patyčių stebėsenos, prevencijos ir intervencijos vykdymą

progimnazijoje.

4. Tvarkos aprašas parengtas vadovaujantis šiais principais:

4.1. individualizavimo. Turi būti atsižvelgiama į vaiko amžių ir brandą, jo psichikos ir

fizines savybes, poreikius, socialinės aplinkos ir kitas svarbias ypatybes;

4.2. vaiko interesų ir gerovės pirmumo. Imantis bet kokių su vaiku susijusių veiksmų,

svarbiausia – vaiko interesai;

4.3. orumo. Vaikai neturi būti žeminami, su jais neturi būti nepagarbiai elgiamasi;

4.4. nediskriminavimo. Veiksmų imamasi visais atvejais, nepriklausomai nuo

pranešančiųjų apie patyčias, besityčiojančiųjų ar patiriančių patyčias amžiaus, rasės, lyties, kalbos,

socialinės padėties, sveikatos ar kitokių aplinkybių;

4.5. bendradarbiavimo. Vaiko priežiūra, socialinė integracija (reintegracija) ir

socializacija grindžiamos visų šiame procese dalyvaujančių asmenų tarpusavio pagalba;

4.6. konfidencialumo, skaidrumo, nešališkumo, kolegialumo principais priimant

sprendimus.

5. Visi progimnazijos bendruomenės nariai turi būti supažindinti su tvarkos aprašu

pasirašytinai:

5.1. nepedagoginius darbuotojus supažindina progimnazijos direktorius pavaduotojas

ūkio reikalams įsigaliojus tvarkos aprašui;

5.2. pedagoginius darbuotojus supažindina progimnazijos direktoriaus pavaduotojas

ugdymui įsigaliojus tvarkos aprašui;

5.3. mokinius supažindina klasės auklėtojai per pirmąją mokslo metų valandėlę;

5.4. tėvus (globėjus, rūpintojus) supažindina klasės auklėtojai per pirmąjį klasės tėvų

susirinkimą.

6. Tvarkos apraše vartojamos sąvokos:

6.1. patyčios – tai psichologinę ar fizinę jėgos persvarą turinčio asmens ar asmenų

grupės kitam asmeniui daromi tyčiniai pasikartojantys veiksmai, kuriais siekiama pažeminti jo

reputaciją ar orumą, jį įžeisti, įskaudinti ar kitaip sukelti psichologinę ar fizinę žalą. Patyčios gali

būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės

agresijos):

6.1.1. žodinės patyčios: pravardžiavimas, grasinimas, ujimas, užgauliojimas,

pašaipios replikos, erzinimas, žeminimas ir kt.;

6.1.2. fizinės patyčios: mušimas, kumščiavimas, stumdymas, pargriovimas,

spaudimas, dusinimas, įspyrimas ar spardymas, kitas užkabinėjimas, nepadorūs gestai, turtinė žala ir

kt.;

6.1.3. socialinės patyčios: socialinė izoliacija arba tyčinė atskirtis, gandų skleidimas,

gero vardo gadinimas, manipuliavimas draugyste, reketas ir kt.;

6.1.4. patyčios kibernetinėje erdvėje: patyčios iš kito asmens naudojantis

informacinėmis technologijomis ir/ar informacinės visuomenės informavimo priemonėmis, siekiant

įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar

patyčių informacija siunčiama asmeniškai, ar paskleidžiama neapibrėžtam gavėjų skaičiui

(skaudinančių ir/ar gąsdinančių asmeninių tekstinių žinučių ir/ar paveikslėlių siuntinėjimas, viešų

gandų skleidimas, asmeninių duomenų ir komentarų skelbimas, tapatybės pasisavinimas siekiant

sugriauti gerą vardą arba santykius, pažeminti ir kt.);

6.2. konfliktas (konfliktinė situacija) – tai vienkartinis vienodos ar panašios

psichologinės jėgos asmenų ar asmenų grupių tikslų, pozicijų, nuomonių, požiūrių susidūrimas,

rimti nesutarimai, sukeliantys dalyviams nemalonius jausmus, išgyvenimus;

6.3. patyčias patiriantis vaikas – mokinys, iš kurio yra tyčiojamasi;

6.4. besityčiojantysis – mokinys ar suaugęs, inicijuojantis patyčias ir/ar prisidedantis

prie jų;

6.5. patyčias patiriantis suaugęs – administracijos atstovas, mokytojas, švietimo

pagalbos specialistas ar kitas darbuotojas, iš kurio tyčiojasi mokinys(-iai);

6.6. patyčių stebėtojas – mokinys, ar suaugęs asmuo, matantis ar žinantis apie

patyčias;

6.7. patyčių prevencija – veikla, skirta patyčių rizikai mažinti imantis progimnazijos

bendruomenės narių (mokinių, administracijos atstovų, mokytojų, švietimo pagalbos specialistų,

kitų darbuotojų, tėvų (globėjų, rūpintojų) švietimo, informavimo ir kitų priemonių;

6.8. patyčių intervencija – visuma priemonių, taikomų visiems patyčių dalyviams

(patiriantiems, besityčiojantiems, stebėtojams), esant poreikiui įtraukiant mokinių tėvus (globėjus,

rūpintojus);

6.9. patyčių prevencijos ir intervencijos stebėsena – patyčių situacijos

progimnazijoje stebėjimas renkant, analizuojant faktus ir informaciją, svarbią šio reiškinio

geresniam pažinimui bei valdymui, reiškinio tolesnės raidos ir galimo poveikio prognozavimas.

**II SKYRIUS**

**PATYČIŲ STEBĖSENA IR PREVENCIJA**

7. Patyčių prevencija ir intervencija yra svarbi progimnazijos veiklos dalis, kurios

planavimu, organizavimu ir stebėsena rūpinasi progimnazijos administracija, vaiko gerovės

komisijos nariai, klasės auklėtojai, o ją vykdo visi progimnazijos bendruomenės nariai.

8. Progimnazijos vadovas yra atsakingas už tvarkos aprašo parengimą ir vykdymą,

už stebėsenos rezultatais paremto kasmetinio progimnazijos patyčių prevencijos priemonių plano

parengimą, pristatymą progimnazijos bendruomenei ir vykdymą.

9. Tvarkos aprašo įgyvendinimą koordinuoja progimnazijos direktoriaus įsakymu

paskirti ne mažiau kaip trys vaiko gerovės komisijos nariai, kurie:

9.1.inicijuoja anoniminę mokinių apklausą ir apibendrina jos rezultatus;

9.2.surenka apibendrintus duomenis iš klasės auklėtojų dėl progimnazijoje fiksuotų

pranešimų apie patyčias ir atlieka jų analizę (ne rečiau kaip kartą per savaitę);

9.3. vykdo patyčių atvejų ir vykdomų intervencinių veiklų registraciją;

9.4. remiantis apklausos ir pranešimų apie patyčias analizės duomenimis rengia

patyčių prevencijos ir intervencijos priemonių planą ir jį koreguoja;

9.5. aptaria turimą informaciją, svarsto prevencijos ir intervencijos priemonių taikymo

plano turinį vaiko gerovės komisijos posėdyje;

9.6. teikia siūlymus progimnazijos direktoriui dėl patyčių prevencijos ir intervencijos

priemonių įgyvendinimo, progimnazijos darbuotojų kvalifikacijos tobulinimo patyčių prevencijos ar

intervencijos srityje ir kitais klausimais;

9.7. teikia siūlymus progimnazijos direktoriui dėl tvarkos aprašo tobulinimo;

9.8. apie visus patyčių atvejus ir intervencines veiklas informuoja progimnazijos

direktorių;

9.9. atlieka kitus šiame tvarkos apraše numatytus veiksmus.

10. Klasės auklėtojai vykdo patyčių stebėseną ir prevenciją savo klasėje:

10.1. kuria psichologiškai saugų klasės mikroklimatą, nuolat stebi situaciją klasėje ir

aptaria ją su mokiniais;

10.2. klasės valandėlių metu aptaria su mokiniais patyčių formas: aiškinasi, kas joms

būdinga, kaip jas atpažinti, tinkamai reaguoti, kuo skiriasi patyčios nuo konfliktinės situacijos,

kokios yra pagalbos galimybės;

10.3. kiekvieno tėvų susirinkimo metu aptaria klasės mikroklimatą, vykdo pedagoginį

švietimą patyčių prevencijos temomis, skatina tėvus nedelsiant reaguoti į informaciją apie patyčias,

bendradarbiauti sprendžiant konfliktines situacijas, kad jos neperaugtų į patyčias;

10.4. išanalizuoja ir apibendrina turimus pranešimus apie patyčias klasėje, informuoja

vaiko gerovės komisijos atsakingus narius apie taikytų prevencijos priemonių rezultatus klasėje,

teikia kitą svarbią informaciją, susijusią su patyčiomis.

11. Švietimo pagalbos specialistai vykdo patyčių stebėseną ir prevenciją pagal savo

veiklos pobūdį:

11.1. specialusis pedagogas, logopedas individualių konsultacijų metu teikia būtiną

informaciją progimnazijos darbuotojams apie specialiųjų poreikių mokinio elgesio ypatumus

patyčių prevencijos tikslais;

11.2. socialinis pedagogas teikia metodinę pagalbą klasės auklėtojams, dalykų

mokytojams; vykdo teisinį mokinių švietimą, registruoja gautą informaciją apie patyčias (patyčių registravimo forma, 2 priedas)

11.3. švietimo pagalbos specialistai vykdo prevencines programas progimnazijos

bendruomenei.

**III SKYRIUS**

**PATYČIŲ INTERVENCIJA**

12. Bet kuris progimnazijos darbuotojas įtaręs ar pastebėjęs žodines, fizines,

socialines patyčias:

12.1. nedelsdamas įsikiša ir nutraukia bet kokius tokį įtarimą keliančius veiksmus;

12.2. primena mokiniui, kuris tyčiojasi ar yra įtariamas tyčiojimusi, progimnazijos

nuostatas ir mokinio elgesio taisykles;

12.3. raštu informuoja patyrusio patyčias mokinio klasės auklėtoją apie įtariamas ar

įvykusias patyčias (pranešimo apie patyčias forma, 1 priedas);

12.4. esant grėsmei mokinio sveikatai ar gyvybei, nedelsiant kreipiasi į pagalbą

galinčius suteikti asmenis (tėvus (globėjus, rūpintojus) ir/ar mokyklos darbuotojus) ir/ar institucijas

(pvz.: policiją, greitąją pagalbą ir kt.);

13. Bet kuris progimnazijos darbuotojas įtaręs ar pastebėjęs patyčias kibernetinėje

erdvėje arba gavęs apie jas pranešimą:

13.1. esant galimybei išsaugo vykstančių patyčių kibernetinėje erdvėje įrodymus ir

nedelsdamas imasi reikiamų priemonių patyčioms kibernetinėje erdvėje sustabdyti;

13.2. įvertina grėsmę mokiniui ir esant poreikiui kreipiasi į pagalbą galinčius suteikti

asmenis (tėvus (globėjus rūpintojus) ir/ar mokyklos darbuotojus) ar institucijas (policiją);

13.3. pagal galimybes surenka informaciją apie besityčiojančių asmenų tapatybę,

dalyvių skaičių ir kitus galimai svarbius faktus;

13.4. informuoja patyčias patyrusio mokinio klasės auklėtoją apie patyčias

kibernetinėje erdvėje (pranešimo apie patyčias forma, 1 priedas) ir pateikia įrodymus (išsaugotą

informaciją);

13.5. turi teisę apie patyčias kibernetinėje erdvėje pranešti Lietuvos Respublikos

ryšių reguliavimo tarnybai pateikdamas pranešimą interneto svetainėje adresu

www.draugiskasinternetas.lt.

14. **Mokinys** patyręs patyčias arba jas pastebėjęs:

14.1. nedelsdamas praneša klasės auklėtojui, budinčiam mokytojui;

14.2. nesant klasės auklėtojo praneša socialiniam pedagogui, vaiko gerovės komisijos

nariui, administracijai, bet kuriam progimnazijos darbuotojui.

15**. Tėvai** (globėjai, rūpintojai) sužinoję apie patyčias ar pastebėję patyčių atvejį:

15.1. nedelsdami raštu (trumpąja sms žinute, elektroninio dienyno žinute,

elektroniniu paštu ir kt.) informuoja klasės auklėtoją;

15.2. jei besityčiojantis asmuo yra progimnazijos darbuotojas, nedelsdami raštu

(trumpąja sms žinute, elektroninio dienyno žinute, elektroniniu paštu ir kt.) informuoja

progimnazijos direktorių (direktoriaus pavaduotoją);

15.3. sužinoję apie viešą patyčių kibernetinėje erdvėje panaudojus vaizdinę

informaciją atvejį, patyčias patiriančio nepilnamečio mokinio tėvai (globėjai, rūpintojai) privalo

apie tai pranešti Lietuvos Respublikos ryšių reguliavimo tarnybai pateikdami pranešimą interneto

svetainėje adresu www.draugiskasinternetas.lt.

16. **Klasės auklėtojas** gavęs informaciją apie įtariamas ar įvykusias patyčias:

16.1. patikrina gautą informaciją, nustatęs, kad tai patyčių atvejis, aiškinasi jo

aplinkybes;

16.2. bendradarbiaudamas su kitų patyčių situacijos dalyvių klasės auklėtojais,

socialiniu pedagogu organizuoja individualius pokalbius su patyčių dalyviais, informuoja jų tėvus

(globėjus, rūpintojus), esant poreikiui kviečia mokinių tėvus dalyvauti pokalbiuose;

16.3. vykdo tolesnę patyčių situacijos stebėseną;

16.4. nesiliaujant patyčioms ar esant sudėtingesniam patyčių atvejui kreipiasi į

atsakingus vaiko gerovės komisijos narius.

17. **Vaiko gerovės komisijos nariai** įvertinę turimą informaciją:

17.1. kviečia vaiko gerovės komisijos posėdį;

17.2. numato intervencijos veiksmų planą, supažindina patyčias patyrusį ir jas

vykdžiusį mokinį, jų tėvus (globėjus, rūpintojus) su planu ir jo nevykdymo pasekmėmis;

17.3. informuoja progimnazijos direktorių apie esamą situaciją;

17.4. vykdo veiksmų plane numatytas veiklas, stebi, analizuoja, organizuoja

posėdžius situacijos pakartotiniam įvertinimui, esant poreikiui koreguoja veiksmų planą;

17.5. jei veiksmų plane numatytos veiklos yra neefektyvios, kreipiasi į Visagino

miesto savivaldybės administracijos Vaiko gerovės komisiją dėl vaiko minimalios ir vidutinės

priežiūros skyrimo.

18. Mokiniui pasityčiojus iš progimnazijos darbuotojo, patyręs patyčias darbuotojas

informuoja progimnazijos direktorių, kuris imasi progimnazijos veiklos dokumentuose numatytų

veiksmų.

19. Progimnazijos darbuotojui pasityčiojus iš mokinio, mokinys arba jo tėvai

(globėjai, rūpintojai), arba kitas asmuo, pastebėjęs ar įtaręs patyčias, informuoja progimnazijos

direktorių raštu, kuris imasi progimnazijos veiklos dokumentuose numatytų veiksmų.

20. Patyčių dalyviams pagal individualius poreikius progimnazijoje teikiama

švietimo pagalbos specialistų ar pedagogų pagalba. Tais atvejais, kai yra kitos priežastys, dėl kurių

negali būti teikiama švietimo ar kita pagalba ar netikslinga ją teikti progimnazijoje, vaiko gerovės

komisija rekomenduoja kreiptis į kitas pagalbą teikiančias institucijas.

**IV SKYRIUS**

**BAIGIAMOSIOS NUOSTATOS**

21. Visi dokumentai ir duomenys, susiję su mokiniu ir jo asmeniniu gyvenimu, yra

konfidencialūs ir naudojami tik tiek, kiek tai būtina atsakingiems fiziniams ar juridiniams asmenims

atlikti pavestas funkcijas, užtikrinti mokinio teises ir teisėtus jo interesus.

22. Patyčių prevencijos ir intervencijos vykdymo tvarkos aprašas yra skelbiamas

progimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

Visagino ,,Gerosios vilties“ progimnazija

**PRANEŠIMAS APIE PATYČIAS**

Data............................

Patyčias patyręs asmuo...........................................................................................................................

Besityčiojęs asmuo(-ys)..........................................................................................................................

................................................................................................................................................................

................................................................................................................................................................

Patyčių pobūdis (pažymėkite visus tipus, kurie tinka šiai situacijai):

o Patyčios kibernetinėje erdvėje

o Žodinės patyčios

o Fizinės patyčios

o Socialinės patyčios

Kita.........................................................................................................................................................

Incidento vieta:.......................................................................................................................................

Incidento laikas............................................

Patyčių stebėtojas(-ai)............................................................................................................................

................................................................................................................................................................

................................................................................................................................................................

Apie incidentą pranešė ..........................................................................................................................

(parašas) (vardas, pavardė)

2 priedas

Visagino ,,Gerosios vilties“ progimnazija

**PRANEŠIMŲ APIE PATYČIAS REGISTRAVIMAS**

|  |  |  |  |  |
| --- | --- | --- | --- | --- |
| Eil. Nr. | Patyčias patyrusio asmens vardas, pavardė, klasė | Patyčias vykdžiusio asmens vardas, pavardė, klasė | Data | Apie patyčias pranešusio asmens vardas, pavardė |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |